Marc Vales

Marc Vales González, nado en Les Escaldes, Andorra, o 4 de abril de 1990 é un futbolista andorrano de orixe galega, que xoga como defensa central ou centrocampista defensivo no CE Europa, da Segunda Federación de España. Foi 103 veces internacional coa selección andorrana, coa que marcou 5 goles, sendo o quinto xogador con máis internacionalidades na historia do país.

 Traxectoria 
Naceu en Les Escaldes, na parroquia andorrana de Escaldes-Engordany, sendo fillo de dous emigrantes galegos, naturais ambos do concello de Lalín (o pai de Noceda e a nai de Méixome).

Comezou a xogar ao fútbol no Sant Julià andorrano e máis tarde pasou polas filas do FC Andorra (no que xogou en dúas etapas diferentes), Sabadell B, Eivissa-Ibiza B, Binéfar e Atlético Monzón.

No verán de 2011 fichou polo Atlético Baleares, co que debutou na Segunda División B nun partido ante o Olímpic de Xàtiva, marcando o único gol do encontro. Pasou a gran maioría dos seguintes anos na mesma categoría, a excepción duns meses na Terceira División co FC Andorra. Así, xogou sucesivamente no Real Madrid C, Zaragoza B e Hospitalet.

O 5 de agosto de 2016 asinou co SJK finlandés ata o final da tempada. O 9 de novembro de 2016, o SJK anunciou a firma dun novo contrato de dous anos co xogador. O 25 de xullo de 2018, trasladouse á Eliteserien norueguesa, fichando polo Sandefjord.

En xaneiro de 2022 asinou polo Kedah Darul Aman malaisiano. Regresou a España en febreiro de 2023, fichando polo Real Unión, da Primeira Federación. No verán do mesmo ano volveu cambiar de equipo, asinando co Europa, da Segunda Federación.

 Selección nacional 
Internacional con Andorra en categorías inferiores, debutou coa selección andorrana absoluta o 26 de marzo de 2008, con 17 anos, nun amigable na casa ante Letonia, que rematou en derrota por 0-3. Marcou o seu primeiro gol coa selección o 11 de outubro de 2019, na vitoria por 1-0 sobre Moldova en partido correspondente á clasificación para a Eurocopa de 2020.

Foi máis de 90 veces internacional.

 Notas 

Categoría:Nados en 1990
Categoría:Nados en Andorra
Categoría:Nados na diáspora galega
Categoría:Futbolistas de Andorra
Categoría:Andorranos de ascendencia galega
Categoría:Centrocampistas de fútbol
Categoría:Xogadores do FC Andorra
Categoría:Xogadores do CD Binéfar
Categoría:Xogadores do CD Atlético Baleares
Categoría:Xogadores do Real Madrid C
Categoría:Xogadores do Real Zaragoza B
Categoría:Xogadores do CE L'Hospitalet
Categoría:Xogadores do Real Unión
Categoría:Xogadores do CE Europa